Lenkijos prezidentai
Lenkijos prezidentai – Lenkijos aukščiausi valstybės pareigūnai. 1918 m. lapkričio 11 d. Regentų taryba, nuginklavusi vokiečių kariuomenę Varšuvoje, Juzefui Pilsudskiui perdavė karinę, o lapkričio 14 d. ir civilinę valdžią. 1922–1939 m. Lenkijos prezidentą rinko parlamentas, 1939 m. postas užimtas pagal konstituciją ir emigracijoje prezidentas nebuvo renkamas. 1947 m. susikūrus Lenkijos Liaudies Respublikai, prezidentu išrinktas Boleslovas Bierutas, bet nuo 1952 m. rinkimai nevyko. Lenkijos prezidentas emigracijoje nuo 1945 m. daugelio valstybių buvo pripažintas teisėtu Lenkijos vadovu. 1989 m. liepos mėn. prezidentu kompartijos ir opozicijos susitarimu tapo Voicechas Jaruzelskis, bet pirmieji laisvi visuotiniai prezidento rinkimai įvyko tik 1990 m.